**MEGÁLLAPODÁS**

**a szolgáltatói szerződés módosításáról**

amely létrejött egyrészről a

**EVIN Erzsébetvárosi Ingatlangazdálkodási Nonprofit Zrt. (EVIN Nonprofit Zrt.**) (székhely: 1071 Budapest, Damjanich utca 12., cégjegyzékszám: 01-10-043258, adószám: 12194528-2-42, képviseli: Dr. Halmai Gyula vezérigazgató), mint megrendelő (a továbbiakban: **Szolgáltató vagy Parkolási Üzemeltető**)

másrészről

**Budapest Főváros VII. kerület Erzsébetváros Önkormányzata** (székhely: 1073 Budapest, Erzsébet körút 6.; PIR szám: 735704; adószám: 15735708-2-42; képviseli: Niedermüller Péter polgármester) mint önkormányzat (a továbbiakban: „**Önkormányzat**”)

harmadrészről a

**Nemzeti Mobilfizetési Zrt.** (székhely: 1027 Budapest, Kapás utca 6-12., cégjegyzékszám: 01-10-047569, adószám: 24151667-2-44, képviseli: Veres Mihály vezérigazgató) mint nemzeti mobil fizetési szervezet (a továbbiakban: „**NMFSZ**”)

továbbiakban egyenként: „**Fél**”, együttesen pedig „**Felek**” között, az alulírott helyen és időben az alábbi feltételek mellett:

## Előzmények

* 1. A Felek rögzítik, hogy a BKK Budapesti Közlekedési Központ Zrt. (a továbbiakban: BKK), mint parkolási üzemeltető és az NMSZF között 2014. június 30. napján szolgáltatói szerződés jött létre a várakozási (parkolási) közszolgáltatás nemzeti mobil fizetési rendszeren keresztül történő továbbértékesítése tárgyban (a továbbiakban: **Szerződés**), amely Szerződésbe a Fővárosi Közgyűlés 33/2016. (I.27.) és 35/2016. (I.27.) számú határozatának értelmében 2016. április 1. napjától a BKK helyébe a Budapest Közút Zrt. (a továbbiakban: Budapest Közút) lépett.

1.2. Budapest Főváros VII. kerület Erzsébetváros Önkormányzatának képviselő-testülete az 114/2020. (II.28.) számú határozatában úgy döntött, hogy a parkolás üzemeltetési feladatainak ellátásával 2020. június 27-től kezdődően az Erzsébetváros Önkormányzata közigazgatási területén az EVIN Erzsébetvárosi Ingatlangazdálkodási Nonprofit Zrt.-t bízza meg.

1.3. A jelen megállapodás 1.2. pontjában rögzítettekre tekintettel, az NMFSZ, a Budapest Közút és a Parkolási Üzemeltető között szerződés átruházási megállapodás (továbbiakban: **Megállapodás**) aláírására került sor 2020. június 27. napjának hatályával, amely értelmében a Budapest Közút a 0701, 0702 és a 0703 mobilfizetési zónák/helyek tekintetében kilépett a Szerződésből és helyébe, mint Parkolási Üzemeltető, az EVIN Erzsébetvárosi Ingatlangazdálkodási Nonprofit Zrt. lépett.

1.4. Felek megállapítják, hogy a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 16/A. § c) pontja, valamint a közúti közlekedésről szóló 1988. évi I. törvény (a továbbiakban Kkt.) 9/D. § (2) bekezdésében foglaltaknak megfelelően a jelen megállapodás 1.3. pontjában jelölt parkolási zónák tekintetében a Mötv. 13.§ (1) bekezdés 2. pontja szerinti közfeladatot, a várakozási (parkolási) közszolgáltatás biztosítását közszolgáltatási szerződés alapján a Parkolási Üzemeltető látja el azzal, hogy a Kkt. 9/D. § (6) bekezdésének megfelelően, és a Kkt. 9/D. § (3) bekezdés szerinti polgári jogi jogviszony alapján a parkolási szolgáltatást igénybe vevő által megfizetett várakozási díj és pótdíj teljes összege az Önkormányzatot illeti meg.

* 1. Tekintettel arra, hogy a Kkt. 9/D. § (6) bekezdésének megfelelően, és a Kkt. 9/D. § (3) bekezdés szerinti polgári jogi jogviszony alapján a parkolási szolgáltatást igénybe vevő által megfizetett várakozási díj és pótdíj teljes összege az Önkormányzatot illeti meg, **Önkormányzat a 0701, 0702 és a 0703 mobilfizetési zónák/helyek tekintetében 2020. június 27. napjának hatályával szerződő félként belép a Szerződésbe.**

## A Szerződés módosítás tárgya

* 1. Felek megállapodnak, hogy a Megállapodás 10. pontját hatályon kívül helyezik, és 2020. június 27. napját követően a **0701, 0702 és a 0703 mobilfizetési zónák/helyek tekintetében** a teljesített szolgáltatások és beszedett díjbevételek elszámolásával kapcsolatban az alábbiakban állapodnak meg:

2.2 A számlázás és díjfizetés szabályait a Szolgáltatókra vonatkozó Üzletszabályzat (a továbbiakban: Üzletszabályzat) 4.2. pontja tartalmazza, amelynek rendelkezéseit Felek a jelen megállapodás 2.2.-2.5. pontjában rögzített eltérésekkel alkalmazzák. A mobilfizetési termékek díjára vonatkozó számla kiállítása az általános forgalmi adóról szóló 2007. évi CXXVII. törvény (a továbbiakban: Áfa tv.) 160-162. §-ai szerinti számlakibocsátásnak minősül, amely számlakibocsátási kötelezettségnek a nemzeti mobil fizetési rendszerről szóló törvény végrehajtásáról szóló 356/2012. (XII. 13.) Korm. rendelet (a továbbiakban: „**Rendelet”**) által kijelölt NMFSZ az Áfa tv. vonatkozó rendelkezései alapján, a kötelezett (Önkormányzat) képviseletében meghatalmazottként tesz eleget. A meghatalmazást jelen szerződésmódosítás 1. sz. melléklete tartalmazza.

* 1. A számlák kibocsátása és az elszámolás az alábbiak szerint történik:

A mobilfizetési termékek díjára vonatkozó, az Áfa tv. 160-162. §-ai szerinti számlakibocsátás (önszámla) esetében:

|  |  |
| --- | --- |
| **Szállító:**  Budapest Főváros VII. kerület Erzsébetváros Önkormányzata  1073 Budapest, Erzsébet körút 6.; adószám: 15735708-2-42  bankszámlaszám: OTP Bank Nyrt.  11784009-22231574 | **Vevő:**  Nemzeti Mobilfizetési Zrt.  1027 Budapest Kapás utca 6-12.  adószám: 24151667-2-44  bankszámlaszám: MKB Bank Zrt.  1030002-10583641-49020012 |

A továbbértékesítési díj esetében:

|  |  |
| --- | --- |
| **Szállító:**  Nemzeti Mobilfizetési Zrt.  1027 Budapest, Kapás utca 6-12.  adószám: 24151667-2-44  bankszámlaszám: MKB Bank Zrt.  10300002-10583641-49020012 | **Vevő:**  EVIN Erzsébetvárosi Ingatlangazdálkodási Nonprofit Zrt.  1071 Budapest, Damjanich utca 12.,  Adószám: 12194528-2-42 |

* 1. Felek megállapodnak abban, hogy NMFSZ a mobil fizetési termékek díjáról szóló számlát a teljesítést követő 8. napig köteles kiállítani, és a mobil fizetési termék díját a tárgyhót követő 30. napig az Önkormányzat részére átutalással köteles teljesíteni. NMFSZ a Továbbértékesítési Díjról szóló számlát a teljesítést követő 8. napig köteles kiállítani, amelyet Szolgáltató a tárgyhót követő 30. napig köteles kiegyenlíteni.
  2. A számlázással és elszámolással kapcsolatos további feltételeket a Rendelet és az Üzletszabályzat tartalmazza, melyet az NMFSZ a számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014 (VI. 30.) NGM rendelet előírásainak figyelembevételével teljesít. Felek rögzítik továbbá, hogy a számlákra vonatkozó adatszolgáltatást az NMFSZ az Áfa tv. 10. számú melléklete szerint teljesíti.
  3. Felek rögzítik, hogy az Önkormányzat számlázási kérdésekben kijelölt kapcsolattartója:

név: Tóthné Szőke Izabella

tel.: 06/1/462-3233

fax: 06/1/342-2965

e-mail: [tothne.szokeizabella@erzsebetvaros.hu](mailto:tothne.szokeizabella@erzsebetvaros.hu)

## Záró rendelkezések

* 1. Jelen szerződés módosítás – aláírásának napjától függetlenül - **2020. június 27. napján lép hatályba.**
  2. Felek rögzítik, hogy a jelen megállapodással módosított Szerződés egyéb rendelkezései változatlanul hatályban maradnak, a jelen megállapodás és annak melléklete a Szerződés elválaszthatatlan részét képezik.
  3. Jelen megállapodás valamely pontjának vagy rendelkezésének érvénytelen volta, vagy érvénytelenné válása, a teljes Szerződés érvényességét nem érinti, kivéve, ha az érvénytelennek minősülő rendelkezés vagy rész nélkül a Felek a Szerződést nem kötötték volna meg. Felek megállapodnak abban, hogy az érvénytelen rendelkezést - a hatályos jogszabályi keretek között - olyan érvényes rendelkezéssel pótolják, amely az érvénytelen rendelkezéssel elérni kívánt gazdasági célt a legjobban szolgálja. Felek rögzítik, hogy a Szerződés valamely rendelkezésének érvénytelensége nem vezethet egyik fél Szerződés teljesítéséhez fűződő jogos érdekeinek sérelmére sem.
  4. Felek e helyen megerősítik, hogy jogosultak jelen megállapodás megkötésére, továbbá jogosultak és képesek annak teljesítésére.
  5. Felek a jelen megállapodásban nem szabályozott kérdésekben a hatályos vonatkozó jogszabályok és az Üzletszabályzat rendelkezéseit tekintik irányadónak.

**Mellékletek:**

1. sz. melléklet: Meghatalmazás

Kelt: Budapest, 2020. …………………… Kelt: Budapest, 2020…………

|  |  |
| --- | --- |
| ...............................................................  **EVIN Erzsébetvárosi Ingatlangazdálkodási Nonprofit Zrt.**  **Szolgáltató**  képviseli:  Dr. Halmai Gyula  vezérigazgató | ................................................................ **Budapest Főváros VII. kerület Erzsébetváros Önkormányzata**  **Önkormányzat**  képviseli: Niedermüller Péter  polgármester  Jogilag ellenőrizte:    …………………………………………….  Dr. Laza Margit  jegyző  Pénzügyi ellenjegyzés:    ………………………………………….  Nemes Erzsébet  Pénzügyi Iroda vezetője |

Budapest, 2020. …………………………….

................................................................

**Nemzeti Mobilfizetési Zrt.**

**NMFSZ**

képviseli: Veres Mihály

vezérigazgató

**1. sz. melléklet**

**MEGHATALMAZÁS**

számlakibocsátási kötelezettség teljesítésére

Alulírott **Budapest Főváros VII. kerület Erzsébetváros Önkormányzata** (székhely: 1073 Budapest, Erzsébet körút 6.; PIR szám: 735704; adószám: 15735708-2-42; képviseli: Niedermüller Péter polgármester) mint meghatalmazó (a továbbiakban: **Meghatalmazó**) az általános forgalmi adóról szóló 2007. évi CXXVII. törvény (a továbbiakban: Áfa tv.) 160-162. §-ainak megfelelően

**meghatalmazom**

a **Nemzeti Mobilfizetési Zrt.-t** (székhely: 1027 Budapest, Kapás utca 6-12., cégjegyzékszám: 01-10-047569, adószám: 24151667-2-44, képviseli: Veres Mihály vezérigazgató), hogy a nevemben beszedett várakozási (parkolási) szolgáltatási díjak tekintetében a számlakibocsátási kötelezettségnek képviseletemben kizárólagosan eleget tegyen, a számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014 (VI. 30.) NGM rendeletben foglalt feltétek teljesítésével a szolgáltatás díjáról a számlát helyettem és nevemben kiállítsa, a számlákra vonatkozó adatszolgáltatást az Áfa tv. 10. számú melléklete szerint teljesítse.

Figyelemmel az Áfa tv. 160. § (3) bekezdésében foglaltakra a Meghatalmazó kijelenti, hogy a szolgáltatási díjak tekintetében számla kiállítási kötelezettségét maga nem teljesíti, illetőleg arra harmadik személynek további meghatalmazást nem ad.

Jelen meghatalmazás a szolgáltatói szerződés módosításáról szóló megállapodás hatálybalépésének napjától a megállapodás időbeli hatályának fennállásáig, vagy visszavonásig érvényes.

Kelt: ……………………., 2020. ……………. hó ….. napján.

................................................................

**Budapest Főváros VII. kerület Erzsébetváros Önkormányzata**

képviseli: Niedermüller Péter

polgármester

A meghatalmazást elfogadom:

Kelt: ……………………., 2020. ……………. hó ….. napján.

|  |
| --- |
| ...............................................................  **Nemzeti Mobilfizetési Zrt.**  **Meghatalmazott**  képv.: Veres Mihály  vezérigazgató |