*melléklet a 2. számú határozati javaslathoz*

**PÁLYÁZATI FELHÍVÁS**

**a Budapest Főváros VII. kerület Erzsébetváros Önkormányzat pályázatot hirdet a tulajdonában lévő**

**256/900 arányú tulajdonában lévő Budapest belterület 34167 hrsz szám alatt nyilvántartott, természetben a 1075 Budapest, Kazinczy utca 48. szám alatt található *„kivett üzem”* megjelölésű ingatlan tulajdonjogának átruházása tárgyában.**

**Meghirdetés: 2020. október 13. napja és 2020. október hó 15. napja között.**

**Ajánlatételi határidő: 2021. január hó 15. nap 12.00 óra.**

**Az ajánlatok bontása: 2021. január hó 15. nap 13.00 óra.**

**A pályázat kiírója**: A **Budapest Főváros VII. kerület Erzsébetváros Önkormányzata** (1073 Bp. Erzsébet körút 6., továbbiakban: „**Önkormányzat**”).

**A pályázat célja**: a **Budapest Főváros VII. kerület Erzsébetváros Önkormányzat** tulajdonában lévő és alább megjelölt ingatlan tulajdonjogának **csere útján történő átruházására.**

**A pályázat tárgya:**

|  |  |  |  |
| --- | --- | --- | --- |
| Ingatlan megnevezése: | értéke | Önkormányzat tulajdoni hányada: | Megnevezése: |
| **Budapest belterület hrsz: 34167**  **cím: 1075 Budapest, Kazinczy utca 48.** (továbbiakban:„**Ingatlan**”) | 123.448.889,- | 256/900 | kivett üzem  műemlék jelentőségű terület |

**A pályázat jellege**: nyilvános, egyfordulós.

**A pályázat nyelve**: magyar; a pályázat idegen nyelven is benyújtható, azonban annak hiteles magyar nyelvű fordítását a pályázathoz csatolni kell.

**A pályázati eljárás**: A pályázó a pályázati határidő lejártáig teljes és mindenre kiterjedő ajánlatot tesz, melynek részletes tartalmát és kötelező mellékleteit a pályázat és tájékoztatója tartalmazza. A tájékoztató átvételének díja 50.000 Ft+ Áfa. A tájékoztató átvételére nyitva álló határidő: 2020. október 16. napjától 2021. január 13. napjáig, munkanapokon 9.00-12.00 óra között. A tájékoztató átvehető az EVIN Erzsébetvárosi Ingatlangazdálkodási Nonprofit Zrt. Lakás- és Helyiséggazdálkodási Irodájában a csoport munkatársainál (1071 Bp. Damjanich u. 12.).

A pályázati eljárásban csak olyan pályázó jogosult részt venni, aki a tájékoztatót igazoltan megvásárolta.

**Az** **Ingatlan minimálára 123.448.889.,-**Ft, azaz százhuszonhárommillió-négyszáznegyvennyolcezer-nyolcszáznyolcvankilenc forint.

**A pályázati biztosíték** 1.000.000 **Ft**, azaz Egymillió forint, melyet a **Budapest Főváros VII. kerület Erzsébetváros Önkormányzat OTP** Banknál vezetett 11784009-15507008-06530000 számú letéti számlájára történő átutalással kell teljesíteni a pályázat benyújtására nyitva álló határidőig. A pályázati biztosíték a nyertes pályázó esetében a vételárba beszámításra kerül.

**További információk**:

Az Önkormányzat a pályázati ajánlatokat 2021. április 15. napjáig bírálja el.

A pályázó az ingatlan csereszerződés útján történő átruházása érdekében csereingatlant ajánl fel, amelynek értékét ingatlanszakértői véleménnyel, illetve per-teher és igénymentes értékét szakértői véleménnyel, tulajdonjogát 15 napnál nem régebbi tulajdoni lappal igazolja.

Amennyiben az felajánlott csereingatlant az ingatlan-nyilvántartás adatai alapján 3. személyt megillető jelzálogjog terheli, úgy a tulajdonosnak nyilatkoznia kell a pályázat során arról, hogy gondoskodik ezen tehernek a csereszerződés aláírásáig, - de legkésőbb a pályázat elnyeréséről szóló döntés kézhezvételét követő 3 hónapon belül - a megszüntetéséről és törléséről. A jelzálogjog határidőben való törlésének elmulasztása a szerződéskötés meghiúsulását eredményezi, és ez esetben az ajánlati biztosítékot a pályázó elveszíti.

Az Önkormányzat a pályázati ajánlatok elbírálását követően tájékoztatja a pályázókat a pályázati eljárás eredményéről. Önkormányzat a döntésről írásban, tértivevényes levélben is értesíti valamennyi ajánlattevőt, továbbá az eredményt közzéteszi. Önkormányzat a pályázat nyertesével köti meg az ingatlancsere szerződést.

**Az Ingatlan további tulajdonosai**:

**Név: Kazinczy utcai Projekt Ingatlanfejlesztő és Ingatlanforgalmazó Korlátolt Felelősségű Társaság**

Székhely: 1141 Budapest, Kalocsai utca 41. 1. em. 3.

Tulajdoni hányad: 509/900

**COX-Invest Vagyongazdálkodó Korlátolt Felelősségű Társaság**

Székhely: 1067 Budapest, Csengery utca 68. fszt.

Tulajdoni hányad: 135/900

A helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyon tulajdonjogát átruházni - ha törvény kivételt nem tesz - csak versenyeztetés útján, **az összességében legelőnyösebb ajánlatot tevő részére**, a szolgáltatás és ellenszolgáltatás értékarányosságával lehet.

Fentiekre figyelemmel jelen jogügylet versenyeztetés keretén belül folytatható le, mivel az érték meghaladja a jogszabályban rögzített összeget.

Nemzeti vagyon tulajdonjogát átruházni természetes személy vagy átlátható szervezet részére lehet.

Fentiek értelmében a pályázaton részt vehet bármely belföldi vagy külföldi természetes személy és olyan jogi személy, jogi személyiség nélküli gazdasági társaság, amely a nemzeti vagyonról szóló 2011. évi CXCVI. törvény (továbbiakban: Nvtv.) 3. § (1) 1. pontja szerint átlátható szervezetnek minősül és e jogszabályhely ba) alpontja szerinti tényleges tulajdonosáról nyilatkozatot tesz. Az Nvtv. 3. § (1) bekezdés 6. pontja értelmében a társasági részesedés nem korlátozottan forgalomképes vagyon, tekintve, hogy közszolgáltatási feladat biztosítását nem szolgálja, és tekintve azt, hogy a forgalomképtelen vagyoni körbe sem törvény, sem rendelet, nem sorolja, így átruházható.

A pályázati eljárással kapcsolatban további felvilágosítás kérhető munkanapokon 9.00-12.00 óra között az Erzsébetvárosi Ingatlangazdálkodási Nonprofit Zrt.-től.

Telefon: 06 1 352 8654

Email: evin@evin.hu