Együttműködési Megállapodás parkolás üzemeltetési feladatok ellátására

3. számú módosítással egységes szerkezetben

amely létrejött egyrészről:

Budapest Főváros Önkormányzata (1052 Budapest Városház u. 9-11., képviseli: Karácsony Gergely főpolgármester, a továbbiakban: Fővárosi Önkormányzat),

másrészről:

Budapest Főváros VII. kerület Erzsébetváros Önkormányzata (1073 Budapest Erzsébet körút. 6., képviseli: Niedermüller Péter polgármester, a továbbiakban: VII. kerületi Önkormányzat),

(Fővárosi Önkormányzat és VII. kerületi Önkormányzat külön-külön említve Fél, együttesen Felek) között az alulírott helyen és időben, az alábbi feltételek mellett:

Előzmények

1. Magyarország helyi önkormányzatairól szóló 2011. évi CLXXXIX törvény (a továbbiakban: Mötv.) 2013. január 1. napján hatályba lépett 23. § (5) bekezdés 3. pontja szerint a parkolásüzemeltetés ellátása a kerületi önkormányzatok feladata, míg az Mötv. 23. § (4) bekezdés 10. pontja értelmében 2013. január 1. napjától a Fővárosi Önkormányzat feladata a helyi közösségi közlekedés biztosítása és működtetése, valamint a főváros területén a parkolás feltételrendszerének kialakítása.
2. Figyelemmel arra, hogy az Mötv. fentiekben hivatkozott rendelkezései értelmében a Fővárosi Önkormányzat a Fővárosban parkolás-üzemeltetési feladatot nem láthat el, a VII. kerületi Önkormányzat közigazgatási területén lévő, de a Fővárosi Önkormányzat tulajdonában álló közúti várakozóhelyek üzemeltetését 2013. január 1. napjától a VII. kerületi Önkormányzat látja el, amelynek kereteit a Felek – 2013. december 31. napjáig a közöttük korábban határozott időre létrejött megállapodásban – 2014. január 1. napjától pedig jelen Együttműködési Megállapodásban (a továbbiakban: Megállapodás) kívánják szabályozni, figyelemmel a közúti közlekedésről szóló 1988. évi I. törvény (továbbiakban Kktv.) 9/D. § (2)-(7) bekezdéseire is.
3. Jelen Megállapodás 2. számú módosítására a kerületi önkormányzatok által ellátott üzemeltetési feladatok körében biztosított parkolási szolgáltatással kapcsolatos pénzügyi és számviteli rendelkezések egységes szabályozása érdekében kerül sor a jelen Megállapodás III. pontban szabályozott felülvizsgálati eljárás eredményeként különös tekintettel a 23/2014. (VI.30.) NGM rendelet 2018. július 1-én hatályba lépő módosítására, a nemzeti mobil fizetési rendszerről szóló 2011. évi CC. törvény 4. § (1) bekezdésére, valamint a nemzeti mobil fizetési rendszerről szóló törvény végrehajtásáról szóló 356/2012. (XII.13.) Korm. rendelet 3. § (1) bekezdésére, 17. § (1) bekezdésére és 32. § (3) bekezdésére.

Felek rögzítik, hogy a VII. kerületi Önkormányzat közigazgatási területén belül az általa kötelezően ellátott parkolási üzemeltetési feladatok körében, az irányadó pénzügyi és számviteli szabályozás értelmében a VII. kerületi Önkormányzat minősül parkolási közszolgáltatónak azzal, hogy a parkolás üzemeltetési feladatokat az Mötv. 16/A. § szerinti, 100 %-os tulajdonában álló gazdasági társaság által látja el. A fővárosi tulajdonban lévő várakozóhelyek tekintetében a VII. kerületi Önkormányzat, mint az Mötv-ben törvényileg kijelölt üzemeltető a parkolásból származó bevételeket a jelen Megállapodásban szabályozott jogosultság és eljárásrend alapján saját nevében szedi be, a szolgáltatás biztosításához szükséges szerződéseket saját nevében köti meg, a Fővárosi Önkormányzatot, mint a parkolás üzemeltetéssel érintett terület tulajdonosát megillető jogosultságok biztosítása mellett. A Fővárosi Önkormányzatot, mint tulajdonost a parkolási feltételrendszer biztosításért a VII. kerületi Önkormányzat által megfizetendő ellenérték illeti meg, melynek alapja a Fővárosi Önkormányzat tulajdonában lévő és erre a célra kialakított várakozóhelyek, mint tárgyi feltétel biztosítása a teljes körű üzemeltetési feladatok ellátása érdekében. Ennek megfelelően pontosítani szükséges a parkolási üzemeltetéshez kapcsolódó díjbeszedési és elszámolási szabályokat a jelen, módosításokkal egységes Megállapodás keretén belül.

I. A Megállapodás tárgya

A. Beruházási Feladatok ellátása

1.) Felek megállapodnak, hogy a Kerületi Önkormányzat jogosult a Budapest Főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló mindenkor hatályos Fővárosi Közgyűlési rendeletben foglaltaknak megfelelő parkolással kapcsolatos, jelen Megállapodásban foglalt Beruházás elvégzésére jelen Megállapodás 4. számú mellékletében meghatározottak szerint az alábbi felsorolt utcák és helyrajzi számok vonatozásában.

1. utca szerint: Damjanich utca 1-51. és 2-58., Lövölde tér, Városligeti fasor 1-51. (csak a páratlan oldal), Rottenbiller utca 3-51. és 4-66.

1. helyrajzi szám szerint: 33471 hrsz., 33530 hrsz., 33529 hrsz., 33531 hrsz.

1. Felek rögzítik, hogy az I.A.1.) (ii) pontban jelölt ingatlanok vonatkozásában Beruházás befejezését követően a Kerületi Önkormányzat köteles a Fővárosi Önkormányzat tulajdonában lévő közterületen kialakított parkolóhelyekkel kapcsolatos parkolás üzemeltetési feladatokat ellátni jelen Megállapodás I. B. pontjában foglaltaknak megfelelően.

1. A jelen Megállapodásban foglalt Beruházás keretében jelen Megállapodás hatálybalépése idején fennálló állapothoz képest további 17 db automata, valamint a parkolóhelyek rendeltetésszerű használatához szükséges eszközök beszerzése és kihelyezése (pl.: közlekedési táblák, pollerek elhelyezése és útburkolati jelek felfestése) szükséges az I.A.1) (ii) pontban meghatározott ingatlanokon.

1. Felek megállapodnak, hogy a jelen Megállapodásban és az 4. számú mellékletben meghatározott Beruházást a Kerületi Önkormányzat saját költségén – a hatályos közbeszerzésekről szóló törvény rendelkezéseinek figyelembevételével – valósítja meg, mely során beszerzett eszközök a Kerületi Önkormányzat tulajdonába és nyilvántartásába kerülnek. A Kerületi Önkormányzat saját költségén megvalósított Beruházás tekintetében jogosult az automaták után elszámolt értékcsökkenés összegét érvényesíteni a III. 2. pontban foglaltak alapján. Kerületi Önkormányzat tájékoztatja a Fővárosi Önkormányzatot, hogy a Beruházás megvalósításának várható határideje legkésőbb: 2020.

november 30.

1. Felek rögzítik, hogy a Beruházás megvalósítása kapcsán egymással együttműködnek és folyamatosan tájékoztatják egymást annak megvalósulásáról.

1. Abban az esetben, amennyiben működésképtelensége okán az automaták pótlásának, cseréjének igénye merülne fel, úgy a pótlás szükségességének szakmai indokairól a Felek előzetesen egyeztetnek. Pótlás indokoltsága esetén annak kötelezettsége a Kerületi Önkormányzatot terheli azzal, hogy ezt követően az általa pótolt automata is a saját tulajdonába és nyilvántartásába kerül. A Kerületi Önkormányzat jelen pontban foglalt kötelezettségének köteles a felmerülést követően haladéktalanul eleget tenni. A Kerületi Önkormányzat jelen pontban foglaltak elmulasztásából, késedelméből eredő károk (különös tekintettel az elmaradt vagyoni előnyre) megtérítésére köteles a Fővárosi Önkormányzat részére. Az automata pótlása a jelen Megállapodás I.A.) pontja szerinti beruházásnak minősül.

1. A Kerületi Önkormányzat saját költségén beszerzett a Fővárosi Önkormányzat tulajdonában álló területeken további automaták telepítését – jelen Megállapodásban meghatározott Beruházáson kívül - kizárólag a tulajdonos Fővárosi Önkormányzattal megkötött külön megállapodás, vagy jelen szerződés módosítása alapján végezheti azzal, hogy a saját költségén végzett beruházások, felújítások tekintetében jogosult az értékcsökkenést és kizárólag csak azt elszámolni a Fővárosi Önkormányzat felé. A Kerületi Önkormányzat saját költségén beszerzett eszközök a Kerületi Önkormányzat tulajdonába és nyilvántartásába kerülnek. Felek megállapodnak, hogy a jelen megállapodás 4. számú mellékletében foglalt Beruházás megvalósításához a Fővárosi Önkormányzat jelen megállapodás aláírásával hozzájárul, azonban ez nem mentesíti a Kerületi Önkormányzatot a kivitelezés kapcsán a szükséges hozzájárulások beszerzése alól (pld: tulajdonosi, vagy kezelői nyilatkozat).

1. A Kerületi Önkormányzat vállalja, hogy a parkolás-üzemeltetéshez szükséges 4. számú mellékletben foglalt Beruházás az I.A.4. pontban foglalt határidőn belül megvalósul és a forgalomtechnikai eszközök a beszerzés napjától szerződésszerű használatra alkalmasak, üzemképesek, így a parkolás-üzemeltetési tevékenység – tervezetten – legkésőbb 2021. január 2.

napjával megkezdhető, folytatható.

B. Üzemeltetési Feladatok ellátása

1. Annak érdekében, hogy a VII. kerületi Önkormányzat az Mötv. 23. § (5) bekezdésének 3. pontjában foglalt parkolás-üzemeltetési feladatot elláthassa, a Fővárosi Önkormányzat a nemzeti vagyonról szóló 2011. évi CXCVI. törvény 3. § 10. pont és 12. § (2) bek. a) pontjára, a Fővárosi Önkormányzat tulajdonában álló közterületeken a járművel történő várakozás biztosítása céljából, parkolási feltételrendszer biztosítása jogcímén átadja a VII. kerületi Önkormányzatnak, a VII. kerületi Önkormányzat közigazgatási területén lévő, valamennyi tulajdonában álló — az (i) és (ii) pontokban részletezett - közlekedési célú várakozási közterületet (a továbbiakban: Ingatlanok), valamint a várakozás idejét, módját jelzőközlekedési jelzőtáblák és pótlás szükségessége esetén parkolójegy-kiadó automaták elhelyezésének, továbbá a meglévő útburkolati jelek felfestésének jogát és kötelezettségét az alább felsorolt utca és helyrajzi szám alatti területeken:

(i) utca szerint: Erzsébet krt., Károly krt., Rottenbiller u. 1-3, 2-4 és a felüljáró alatt, Baross tér 14-20., Thököly út Keleti Pályaudvartól a Dózsa György útig terjedő szakasza, valamint az I.A.1.) (i)pontban meghatározott ingatlanokon, a Beruházás megvalósítását követően;

Helyrajzi szám szerint: 34058 hrsz., 34224 hrsz., 33531 hrsz., 32955/1 hrsz., 32955/2 hrsz., 32954 hrsz, valamint az I.A.1.) (ii) pontban meghatározott hrsz-ú ingatlanokon, a Beruházás megvalósítását követően. Ez a rendelkezés egyebekben a Fővárosi Önkormányzatnak az Ingatlanokkal kapcsolatos tulajdonjogát és fenntartói kötelezettségeit nem érinti, az egyes Ingatlanok tekintetében a tulajdonjog változatlan marad.

1. Az Mötv. 23. § (5) bekezdés 3. pontja szerinti parkolás-üzemeltetés keretében, a VII. kerületi Önkormányzat, a jelen Megállapodás I.A1.) és I.B1.) pontjában meghatározott Ingatlanokon különösen, de nem kizárólagosan az alábbi feladatok ellátására köteles:

 az egységes parkolás-szabályozás I.A1.) és I.B1.) pontban meghatározott ingatlanokon történő bevezetésére a terület jellegéhez igazodó parkolással, a szabálytalan parkolások visszaszorítására, a környezeti ártalmak csökkentésére;

1. a fizető várakozóhelyek üzemeltetésének biztosítására;
2. a közterület észszerűbb parkolási célú felhasználásának megoldására;
3. a szükséges forgalomtechnikai eszközök kihelyezésére, időszakos ellenőrzésére, szükség szerint módosítására, pótlására;
4. a gyalogos felületek gépjárművektől való felszabadítására;
5. a várakozási övezetek területén, a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló mindenkor hatályos Fővárosi közgyűlési rendeletben (a továbbiakban: Parkolási Rendelet) meghatározott díjfizetési feltételekkel történő várakozás ellenőrzésére,
6. a Parkolási Rendelet és a Kktv. szerinti várakozási díj és pótdíj saját nevében történő beszedésére és behajtására;
7. a parkolás üzemeltetéséhez és fejlesztéséhez szükséges eszközök beszerzésének technikai előkészítésére, javaslattétel új várakozási övezetek kialakítására, a beruházások szakmai véleményezésére, új várakozási övezet kialakítása esetén az új övezet beruházás finanszírozásáról szóló külön megállapodás szerinti — kialakításának lebonyolítására;
8. a használatra átvett eszközök, így különösen a parkolójegy-kiadó automaták üzemeltetésére, fenntartására és karbantartására;
9. ügyfélszolgálat működtetésére, a kapcsolódó kommunikációs feladatok ellátására;
10. Felek rögzítik, hogy a VII. kerületi Önkormányzat, a jelen Megállapodás I.A1.) és I.B1.) pontjában megjelölt Ingatlanokat kizárólagosan parkolás-üzemeltetési célra veszi át, amely Ingatlanokon jelen Megállapodás hatályba lépésének napjától jelen szerződésmódosítás feltételei szerint köteles ellátni a parkolás-üzemeltetési feladatokat.
11. Budapest Főváros Önkormányzata kijelenti, hogy az üzemeltetésre átadott ingatlanok az üzemeltetés egész ideje alatt alkalmasak a szerződésszerű használatra, azaz azokat közterületi fizető parkolás céljára lehet használni. Ezen rendelkezés azonban nem korlátozza a Fővárosi Önkormányzat közterületek hasznosítására vonatkozó, azaz a várakozási helyek parkolási céltól eltérő használatára való biztosításának jogát (például, de nem kizárólagosan: filmforgatás, rendezvény megtartása, építési célú használat). Ezekben az időszakokban várakozási díj és pótdíj nem szedhető, a várakozóhelyek nem üzemelnek. Ezen jog gyakorlása esetén ennek tényéről a Fővárosi Önkormányzat - az érintett férőhely(ek) megjelölésével a közterület használat kezdő napját megelőző 3 nappal értesíti a VII. kerületi Önkormányzatot.

# A Felek jogai és kötelezettségei

1. A VII. kerületi Önkormányzat kötelezettséget vállal arra, hogy a parkolás-üzemeltetésre átvett Ingatlanokat rendeltetésszerűen használja, tevékenységét a vonatkozó jogszabályoknak megfelelően végzi.
2. Felek rögzítik, hogy a jelen Megállapodás I. B. 1.) pontjában meghatározott Ingatlanokon, jelen Megállapodás aláírásának napján összesen 11 db parkolójegy-kiadó automata (a továbbiakban: Automata) üzemel. A férőhelyek száma az I. B. 1.) pontban meghatározott Ingatlanokon összesen 152 db., mely az I. A. beruházást követően 645 db-ra emelkedik.
3. Felek rögzítik, hogy a jelen Megállapodás II.2. pontjában meghatározott Automaták közül 9 db a Fővárosi Önkormányzat, 2 db a VII. kerületi Önkormányzat tulajdona.
4. A beruházás megvalósítását követően az I. A. 1.) és az I. B. 1.) pontokban meghatározott ingatlanokon mindösszesen 28 db parkolójegy-kiadó automatából a VII. kerületi Önkormányzat, a tulajdonában lévő 19 db automata vonatkozásában elszámolhatja az üzemeltetési költségeket a III.2.) pont szerint a Fővárosi Önkormányzattal szemben. A VII. kerületi Önkormányzat a tulajdonában lévő automatákból befolyó bevétellel is köteles jelen Megállapodás szerint a Fővárosi Önkormányzattal elszámolni.
5. A Fővárosi Önkormányzat kötelezettséget vállal arra, hogy a tulajdonában álló és a jelen Megállapodás I.B 1.) pontjában megnevezett Ingatlanokon álló Automatákat — az Mötv. 23. § (5) bekezdés 3. pontja szerinti — parkolás-üzemeltetési közfeladatok jelen Megállapodásban foglalt keretek között történő ellátása céljából, e közfeladat ellátásához szükséges mértékben a VII. kerületi Önkormányzat használatába adja azzal, hogy ezen Automaták üzemeltetésével kapcsolatosan a VII. kerületi Önkormányzat költségek elszámolására a III. 2.) pont szerint jogosult. Felek megállapodnak, hogy a használatba adott Automaták rendeltetésszerű használatra alkalmas állapotban tartásához szükséges állagmegóvással, javítással járó költségeket, valamint minden további rendkívüli és egyéb költségeket — ideértve az alkatrészpótlás költségeit is —a VII. kerületi Önkormányzat viseli. Az használatba adott Automaták felsorolását és műszaki adatait a Megállapodás 1. sz. melléklete tartalmazza.
6. Az Automaták pótlásának, cseréjének igénye esetén a pótlás szükségességének szakmai indokairól a Felek előzetesen egyeztetnek. Pótlás indokoltsága esetén annak kötelezettsége és költsége a VII. kerületi Önkormányzatot terheli azzal, hogy ezt követően az általa pótolt Automata a saját tulajdonába és nyilvántartásába kerül. A VII. kerületi Önkormányzat a jelen pontban foglalt kötelezettségének köteles a felmerülést követően haladéktalanul eleget tenni, a jelen pontban foglaltak elmulasztásából, késedelméből eredő károk (különös tekintettel az elmaradt vagyoni előnyre) megtérítésére köteles.
7. Felek rögzítik, hogy a VII. kerületi Önkormányzat a Fővárosi Önkormányzat tulajdonában álló területeken a rendszeres karbantartás eszközszükségletén túli beruházást, felújítást annak jellegétől és mértékétől függően kizárólag a tulajdonos Önkormányzattal kötött külön megállapodás, vagy jelen megállapodás módosítása alapján végezhet azzal, hogy a saját költségén végzett beruházások, felújítások tekintetében kizárólag csak az értékcsökkenést jogosult elszámolni a Fővárosi Önkormányzat felé. A VII. kerületi Önkormányzat saját költségén beszerzett eszközök a VII. kerületi Önkormányzat tulajdonába és nyilvántartásba kerülnek.
8. A VII. kerületi Önkormányzat kötelezettséget vállal minden további, a jelen Megállapodás I. pontjában meghatározott parkolás-üzemeltetési feladat ellátásához szükséges eszköz és erőforrás biztosítására.

# A parkolási feltételrendszer biztosításához kapcsolódó elszámolási rendszer

1. Felek megállapodnak, hogy a Kktv. 9/D § (6) bekezdésére tekintettel a VII. kerületi Önkormányzat a Fővárosi Önkormányzat tulajdonában álló fizető közterületi várakozóhelyek után üzemeltetőként a saját nevében beszedett díjakat és pótdíjakat (ideértve a pótdíjakhoz és behajtásukhoz kapcsolódó kamatokat, költségeket, a továbbiakban: pótdíj) a többi parkolási bevételtől elkülönítetten szedi be és tartja nyilván a Fővárosi Önkormányzattal való elszámolás érdekében. A parkolási feltételrendszer biztosításáról a Fővárosi Önkormányzat havonta számlát állít ki adótartalom feltüntetésével a VII. kerületi Önkormányzat felé. A számla nettó összege a fővárosi tulajdonú területeken beszedett nettó várakozási és pótdíjak, valamint a Fővárosi Önkormányzat által elismert közterületi parkoláshoz kapcsolódó nettó üzemeltetési költségek– ideértve a számított „észszerű nyereség” különbözete.
2. Felek megállapodnak, hogy a VII. kerületi Önkormányzat a Fővárosi Önkormányzat tulajdonában álló várakozóhelyek után - a III. 1.) pont szerint elkülönítetten - beszedett nettó parkolási bevételből (díj, pótdíj, egyéb) nettó összegéből levonja a kizárólag és közvetlenül a Fővárosi Önkormányzat tulajdonában álló várakozóhelyekkel összefüggő, a 2. számú melléklet szerinti költségtétel kimutatásban feltüntetett, ténylegesen felmerült bizonylatokkal alátámasztott, leigazolt közvetlen és közvetett szükséges nettó költségek összegét, valamint a III. 4.) pontban részletezett összeget, majd a levonás után fennmaradó különbség adóval növelt összegét a Fővárosi Önkormányzat OTP Banknál vezetett 11784009-15490012 számú pénzforgalmi számlájára a III. 1.) pont szerint kiállított számla ellenében a számlán feltüntetett fizetési határidő figyelembevételével átutalja. A Felek a szolgáltatás ellenértékét az általános forgalmi adóról szóló 2007. évi CXXVII. törvény 58. §-ában foglaltak alapján havonta állapítják meg.

Felek megállapodnak abban, hogy átutalás teljesítésére nem kerül sor abban az esetben, ha a tárgyhóban befolyó parkolási nettó bevétel összege nem haladja meg az e pont szerint levonásba helyezhető nettó költségtételek összegét. Ilyen esetben, a tárgyhónapban a nettó bevételből le nem vonható, fennmaradó nettó költségek (ide nem értve a III. 4.) pontban rögzített összeget) — amennyiben van ilyen - elszámolására a következő olyan hónapban vagy hónapokban kerül sor, amikor a bevétel összege meghaladja a költségek összegét. A nettó költségek érvényesítésére csak a nettó bevétellel szemben és annak erejéig kerülhet sor, bevétellel nem fedezett költséget a Fővárosi Önkormányzat jelen szerződés teljesítése során külön nem térít. Ebben az esetben is minden tárgyhót követő hó 15. napjáig elektronikusan, minden tárgyhót követő hónap 20. napjáig papíron adatot kell szolgáltatni a Fővárosi Önkormányzat tulajdonában lévő várakozóhelyeken a kerületi Önkormányzat által saját nevében beszedett nettó bevételekről és a befolyt pótdíjakról, és legfeljebb ennek az összegnek az erejéig a nettó költségekről a Fővárosi Önkormányzat részére be kell nyújtani az üzemeltetéshez kapcsolódó a VII. kerületi Önkormányzat által leigazolt költségszámlákat.

1. A VII. kerületi Önkormányzat papíron írásban, tételes kimutatást küld a Fővárosi Önkormányzatnak arról, hogy tárgyhóban mekkora volt a Főváros tulajdonában álló Ingatlanokon a teljes nettó várakozási díj és pótdíj bevétel, a VII. kerületi Önkormányzat által készített kimutatással együtt számlákkal igazolja, hogy tételesen milyen költségek és hogyan kerültek elszámolásra.

Felek megállapodnak, hogy a közvetett költségeket a Felek olyan arányban viselik, amilyen arányú a Fővárosi Önkormányzat tulajdonában álló férőhelyek száma a férőhelyek teljes (Fővárosi Önkormányzat + VII. Kerületi Önkormányzat tulajdonában lévő férőhelyek) számához képest (férőhely arányszám).

A Fővárosi Önkormányzat az elszámolás elektronikus úton történő kézhezvételétől számított 20 napon belül a részére megküldött dokumentumokat felülvizsgálja és annak helyességét elektronikus úton a VII. kerületi Önkormányzat részére visszaigazolja.

Az elfogadott elszámolás alapján a Fővárosi Önkormányzat a számlát kiállítja és 5 munkanapon belül megküldi a VII. kerületi Önkormányzat részére. A számla fizetési határideje a számla kiállításától számított 20 naptári nap.

Felek megállapodnak, hogy amennyiben a gépjármű üzembentartó által fizetett várakozási díj nem a parkolási szolgáltatás igénybevételének helye szerinti tulajdonos javára lett elkülönítve, hanem a másik Fél tulajdonát képező terület bevételeként (átparkolás), úgy a várakozási esemény adatait a VII. kerületi Önkormányzat rögzíti, nyilvántartja, és a következő havi elszámolás alkalmával rendezi.

Felek megállapodnak, hogy a parkolással összefüggően felmerülő, jelen Megállapodás III. 1.)- 3.) pontjában foglalt elszámolás rendszerét minden év október 15. napjáig felülvizsgálják és az adott év tapasztalatai alapján szükség szerint módosíthatják. Felek rögzítik továbbá, hogy a Fővárosi Önkormányzat költségvetési koncepciójának összeállításához a következő évre vonatkozóan mind a bevételek, mind a kiadások tekintetében a VII. kerületi Önkormányzat jelen pontban meghatározott határidőig adatot szolgáltat.

1. Felek megállapodnak abban, hogy a VII. kerületi Önkormányzat a III. 2.) pontban részletezett felmerült költségein belül, külön költségelemként nevesítve „észszerű nyereségre” is jogosult. Az „észszerű nyereség” havi összegét a Felek a Fővárosi Önkormányzatot havonta megillető bevétel, különbözet (nettó bevételek mínusz elismert nettó költség) 5%-ában határozzák meg. Az „ésszerű nyereség” érvényesítésére a III. 2) pontban foglaltaknak megfelelően kerül sor. Szerződő Felek rögzítik, hogy ennek megfelelően az „ésszerű” nyereségre a VII. kerületi Önkormányzat csak abban az esetben jogosult, amennyiben a fővárosi tulajdonú várakozási helyek tekintetében az adott tárgy hónapban a bevétel költségekkel csökkentett összege nagyobb, mint nulla. Felek rögzítik, hogy a VII. kerületi Önkormányzat a parkolás-üzemeltetési feladatokat nem közvetlenül, hanem az Mötv. 16/A §-a szerinti szolgáltató útján látja el, így amennyiben a szolgáltatóval kötött szerződésben szerepel ésszerű nyereség, azt nem a III.2.) pont szerinti közvetlen és közvetett nettó költségek között mutatja ki, hanem jelen pontban meghatározott „ésszerű nyereség” terhére kerül elszámolásra.
2. A VII. kerületi Önkormányzat 5 napot meghaladó késedelem esetén a Polgári

Törvénykönyvről szóló 2013. évi V. törvény (továbbiakban: Ptk.) kamatszámítási szabályai szerint meghatározott mértékű késedelmi kamatot köteles fizetni a Fővárosi Önkormányzat részére, amennyiben a jelen Megállapodás III.2.) pontjában meghatározott számlát késedelmesen fizeti meg a Fővárosi Önkormányzatnak.

1. Felek megállapodnak, hogy a jelen Megállapodás végrehajtásának felügyeletére és a Megállapodás III. 1.)-4. ) pontjaiban meghatározott elszámolás szabályszerűségének biztosítására
   1. a Fővárosi Önkormányzat részéről az operatív kapcsolattartó által erre a feladatra kijelölt személy,
   2. a VII. kerületi Önkormányzat részéről a polgármester által erre a feladatra kijelölt személy jogosult.
2. A jelen Megállapodás III. 6.) pontjában megjelölt személyek:
   1. kötelesek a jelen Megállapodás teljesítését, valamint a jelen Megállapodás III. 1.)-4.) pontjai szerinti elszámolás szabályszerűségét felügyelni.
   2. jogosultak a parkolás üzemeltetési tevékenységgel kapcsolatos szerződésekbe, számlákba, nyilvántartási rendszerekbe és bankszámlaforgalomba betekinteni, a parkolás-üzemeltetési tevékenységből folyó bevételi és kiadási összesítőket, valamint a folyamatban lévő peres és végrehajtási eljárásokat megismerni,
   3. kötelesek bármelyik Fél írásos felhívására a Megállapodás teljesítésével kapcsolatban, a felhívás kézhezvételétől számított 8 napon belül írásos jelentést készíteni.

IV. A Megállapodás hatálya

1. Jelen Megállapodás egységes szerkezetben foglalt módosításai a Felek általi aláírás napján, eltérő időpontú aláírások esetén a későbbi aláírás napján lépnek hatályba, a Megállapodás határozatlan időtartamra szól.
2. Jelen Megállapodást bármelyik Fél rendes felmondással a naptári év utolsó napjára felmondhatja. A felmondást legalább három hónappal a naptári év utolsó napját megelőzően közölni kell a másik Féllel. A felmondás kizárólag írásban érvényes. Felek megállapodnak, hogy súlyos szerződésszegésnek és rendkívüli (azonnali hatályú, írásban közlendő és indoklással ellátandó) felmondási oknak tekintik a jelen szerződés I. 2.) II. 4.)-9.) III. 1.)-4.) pontjaiban foglaltak megszegését.
3. A Felek megállapodnak abban is, hogy amennyiben a jelen szerződés valamely rendelkezése érvénytelen, ez az érvénytelenség nem érinti a Megállapodás egyéb rendelkezéseit. Ebben az esetben a Felek kötelezettséget vállalnak a Megállapodás olyan módosítására, amely az eredetileg kitűzött parkolás-üzemeltetési céljaiknak megfelel.
4. Jelen Megállapodás – a Felek között történt egyeztetést követően – kizárólag írásban módosítható.

V. Vegyes rendelkezések

1.) Jelen Megállapodás tekintetében kapcsolattartóként a Fővárosi Önkormányzat Tüttő Kata Városüzemeltetési Főpolgármester-helyettest (1052 Budapest, Városház u. 9-11, tel: 061327-17-87, email: tutto.kata@budapest.hu), a VII. kerületi Önkormányzat Niedermüller Péter polgármestert

(cím: 1073 Budapest, Erzsébet krt. 6., tel: 061462-3203, e-mail: niedermuller.peter@erzsebetvaros.hu) jelöli ki.

Jelen Megállapodás tekintetében operatív kapcsolattartóként a Fővárosi Önkormányzat részéről:

Németh László Főosztályvezető

Városigazgatóság Főosztály

1052 Budapest, Városház utca 9-11.

Tel: 327-1132

Email: nemethl@budapest.hu

VII. Kerületi Önkormányzat részéről:

Nagy Nóra Irodavezető

Vagyongazdálkodási Iroda

Tel: 462-3135

Email: Nagy.Nora@erzsebetvaros.hu jelölik ki.

2.) A VII. kerületi Önkormányzat mindazon követelés tekintetében, mely követelések a Fővárosi Önkormányzat nevében kerültek érvényesítésre, a továbbiakban is eljár azzal, hogy az érvényesítés során beszedett díjakra vonatkozó elszámolási rend tekintetében a jelen megállapodásban rögzített elszámolási szabályok az irányadóak.

A jelen Megállapodás 1. számú melléklete helyébe a „Fővárosi Önkormányzat tulajdonában álló, használatba adott Automaták és férőhelyek listája” melléklet kerül.

A jelen Megállapodás 2. számú melléklete helyébe az „Elszámolható költség-tétel kimutatás” melléklet kerül.

A jelen Megállapodás 4. sz. „Meghatalmazás számla kibocsátására” című melléklete 2020. július

31. napjával hatályát veszti, amellyel az abban foglalt meghatalmazás visszavonásra kerül.

A jelen Megállapodás 5.sz. „Meghatalmazás pótdíjak érvényesítésére” című melléklete a továbbiakban 3. sz. melléklete lesz, amelyet Felek kizárólag a 2020. június 30. napjáig keletkezett követelések vonatkozásában indult eljárásokra alkalmaznak.

A jelen Megállapodás új, 4. sz. melléklete a „Beruházás elemeinek és költségeinek kimutatása”.

Felek rögzítik, hogy 2016. április 1. és 2020. június 27-e között a VII. kerületi Önkormányzat parkolás üzemeltetési feladatait a Budapest Közút Zrt. látta el. Az erre alapot adó feladatellátási megállapodás megszüntetésével egyidejűleg a VII. kerületi Önkormányzat a Fővárosi Önkormányzattal szemben, az Együttműködési Megállapodás alapján a 2020. II. negyedévi fennálló közvetett és közvetlen költéseinek megtérítésére vonatkozó követelését a Budapest Közút Zrt.-re engedményezte. E tényekre figyelemmel a Budapest Közút Zrt. jogosult érvényesíteni a 2020. II. negyedévre vonatkozó, a kerületi Önkormányzat által elfogadott költségelszámolását, melyről a VII. kerületi Önkormányzat a Fővárosi Önkormányzat felé számlát állít ki.

1. A jelen Megállapodásban nem szabályozott kérdésekben Magyarország jogszabályai, így különösen a mindenkori hatályos Polgári Törvénykönyvről szóló törvény vonatkozó rendelkezései az irányadóak.

1. A Megállapodás aláírására Budapest VII. kerületi Önkormányzat Képviselő-testületének 569/2020.(VI.25.) számú, továbbá Budapest Főváros Önkormányzat Közgyűlésének 930/2020. (VI.

24.) Főv. Kgy. számú felhatalmazó határozatai alapján került sor.

5.) Jelen Megállapodás 8 (nyolc) eredeti példányban készül. Aláírására Budapest VII. kerületi Önkormányzat Képviselő-testületének ………………… számú, továbbá Budapest Főváros Önkormányzat Közgyűlésének ……………… Főv. Kgy. számú felhatalmazó határozatai alapján kerül sor.

Budapest, 2020.

………………………………………………. …………………………………………

Niedermüller Péter Karácsony Gergely

polgármester főpolgármester hatáskörében eljárva

Budapest Főváros VII. kerület Tüttő Kata főpolgármester-helyettes

# Erzsébetváros Önkormányzata Budapest Főváros Önkormányzata

|  |  |
| --- | --- |
| Jogilag ellenőrizte: | Láttam: |
| ……………………………………… | …………………………………………  ……… |
| dr. Laza Margit jegyző      Budapest …………………………………… | dr. Számadó Tamás főjegyző megbízásából:  Bárdonné dr. Benda Mónika aljegyző    Budapest ……………………………… |
| Pénzügyi ellenjegyzést végezte: | Pénzügyi ellenjegyzést végezte: |
| ………………………………………………… | ………………………………………… |
| Gazdasági vezető    Budapest, …………………………………… | Verő Tibor főosztályvezető    Budapest, …………………………… |

1. számú melléklet: Fővárosi Önkormányzat tulajdonában álló, használatba adott Automaták és férőhelyek listája
2. számú melléklet: Elszámolható költség-tétel kimutatás
3. számú melléklet: Meghatalmazás pótdíj érvényesítésére
4. számú melléklet: A Beruházás elemeinek és költségeinek kimutatása